Temeljem članka 76. Zakona o sportu („Narodne novine“ broj 71/06 i 124/10, 124/11, 86/12, 94/13 i 85/15) , članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provodi udruga, Zajednica sportskih udruga Općine Podstrana, objavljuje:

**JAVNI POZIV**

**za financiranje programa javnih potreba u sportu Općine Podstrana**

**u 2020. godini**

**(1)** Predmet ovog poziva je prikupljanje pisanih prijedloga programa za izradu Programa javnih potreba u sportu Općine Podstrana u 2020. godini (dalje kratko: Program javnih potreba). Zajednica sportskih udruga Podstrane objedinjuje i predlaže, a Općina Podstrana u propisanoj proceduri donosi Program javnih potreba, zajedno s godišnjim proračunom.

**(2)** Pisani prijedlozi programa za izradu Programa javnih potreba iz točke I. ovoga Poziva mogu biti dostavljeni od strane sportskih udruga (klubova) za provedbu programa u sportu i moraju se odnositi za sljedeće aktivnosti, poslove i djelatnosti:

* Promocija sporta, sportskih aktivnosti
* Organizacija i suorganizacija i poticaj sportskih aktivnosti
* Funkcioniranje sustava sporta - rad sportske Zajednice
* Zadovoljavanje zajedničkih potrebama u sportu

**(3)** Na ovaj Poziv mogu se javiti sve udruge u sportu, koje su ujedno i članice Zajednice sportskih udruga Podstrane sa sjedištem/prebivalištem u općini Podstrana, a koje temeljem Zakona o sportu mogu obavljati djelatnost sporta i upisane su u registar sportskih djelatnosti kod nadležnog ureda, odnosno da je njihova aktivnost usmjerena prema razvoju i promicanju sporta, a kojima temeljna svrha nije stjecanje dobiti.

Udruge koje se javljaju na ovaj Poziv moraju zadovoljiti slijedeće uvjete:

* da imaju sjedište na području Općine Podstrana
* da su upisani u odgovarajući Registar
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenje i ciljeve koji nisu u suprotnosti s Ustavom i zakonom;
* su uredno ispunili obveze iz svih prethodno sklopljenih ugovora o financiranju iz proračuna Općine i drugih javnih izvora;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine;
* se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju uređen sustav prikupljanja članarina (ako je Statutom udruge tako određeno) te uredno predaju sva izvješća Općini i drugim institucijama.
* da su najmanje dvije godine članice Zajednice sportskih udruga Općine Podstrana

**(4)** Javni poziv je otvoren 30 dana od dana objave.

Rok za podnošenje prijedloga projekata i programa je **27. siječnja 2020. godine.**

Svim odobrenim programima/projektima sredstva će se isplaćivati na transakcijski račun udruge prema dinamici izvedbe programa/projekta, a u skladu s raspoloživim sredstvima Općine Podstrana.

**(5)** Dokumentacija Javnog poziva:

1. Prijava mora sadržavati sljedeću dokumentaciju koja mora biti točno i u cijelosti popunjena i ovjerena:

* **Opisni obrazac prijave**
* **Obrazac proračuna**
* **Izjava o nepostojanju dvostrukog financiranja**
* **Izjava o nekažnjavanju**
* **Potvrda nadležne Porezne uprave** iz koje je razvidno da podnositelj prijava nema nepodmirenih  obveza na ime javnih davanja

Općina Podstrana će izvršiti uvid u financijske izvještaje putem javno dostupnog Registra neprofitnih organizacija.

2. Dokumentacija koja se dostavlja neposredno prije potpisivanja Ugovora o dodjeli financijskih sredstava

* **Uvjerenje ne starije od 6 mjeseci da se ne vodi kazneni postupak** za osobu koja je

 ovlaštena za zastupanje prijavitelja.

3. Obrazac izvješća koji se dostavlja po završetku programa ili projekta, a najkasnije do15.01.2021. g.

* **Opisno izvješće** o provedenom programu ili projektu.

 **(6)** Prijedlozi projekata dostavljaju se isključivo na propisanim obrascima, koji su dostupni na mrežnim stranicama Općine Podstrana [www.podstrana.hr](http://www.podstrana.hr).

**(7)** Natječajnu dokumentaciju treba poslati preporučeno poštom, putem dostavljača ili osobno na sljedeću adresu:

**Zajednica sportskih udruga Općine Podstrana**

Jurasova 2

21312 PODSTRANA

**„Javni poziv za financiranje programa udruga u sportu za 2020. g.-ne otvaraj“**

**(8)** Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

**(9)** S Podnositeljima prijave čiji prijedlozi budu uvršteni u Program javnih potreba u sportu na području Općine Podstrana za 2020. godinu sklopiti će se Ugovor o korištenju sredstava za provedbu Programa javnih potreba u sportu na području Općine Podstrana za 2020. godinu. Prijedlog Ugovora je sastavni dio Javnog poziva.

**(10)** Sva pitanja vezana uz ovaj Javni poziv mogu se postaviti slanjem upita na adresu elektronske pošte: zsuop2005gmail.com ili na broj mobitela 091/562-7752 i 091/505-3448.

Podstrana, 27. prosinca 2019. godine Zajednica sportskih udruga

 Općine Podstrana

 Predsjednik

 Ante Polić